પણજી: ગોવાની વાસ્કો ખાતેની સદા સબજેલમાં મંગળવારે રાત્રે ૪પ જેટલા કેદીઓએ જેલ અધિકારીઓ અને કર્મચારીઓ પર હુમલો કરતાં જેલર ગંભીર રીતે ઘવાયા હતા અને તેમની સ્થિતિ ગંભીર હોવાનું કહેવાય છે. મીડિયા રિપોર્ટ અનુુસાર આ કેદીઓએ જેલમાંથી ફરાર થવાની કોશિશ કરી હતી. આ ઘટના બાદ મોટી સંખ્યામાં પોલીસ કર્મીઓને જેલમાં તહેનાત કરવામાં આવ્યા છે. પોલીસનું કહેવું છે કે કેદીઓએ સાવ નજીવી બાબતને લઇને જેલના અધિકારીઓ અને સુરક્ષાકર્મીઓ સાથે ઝઘડો કરીને હુમલો કર્યો હતો. આ ઘટના રાતના ૧૧-૦૦ વાગ્યાની આસપાસ ઘટી હતી. ૪પ જેટલા કેદીઓના હુમલામાં જેલર ગંભીર રીતે ઘાયલ થયા હતા અને તેમને ગોવા મેડિકલ કોલેજ હોસ્પિટલમાં સારવારઅર્થે દાખલ કરવામાં આવ્યા છે.